ועדת הפנים והגנת הסביבה, כנסת 20, פרוטוקול מספר 527, 2017-12-25 10:35

דוד אמסלם: אני פותח את ישיבת ועדת הפנים והגנת הסביבה.

דוד אמסלם: על סדר היום הצעת חוק התכנון והבנייה (תיקון מס' 117), התשע"ז-2017, מ/1148, הכנה לקריאה שנייה ושלישית.

יעל כהן-פארן: אני רוצה להוסיף להסתייגויות שהגשנו בישיבה הקודמת, הסתייגות שנוגעת להגדרת בית סוהר כתשתית לאומית.

יעל כהן-פארן: במסגרת ההגדרה הזאת מכניסים אותו תחת כנפי הסמכויות של הוועדה הארצית לתכנון ובנייה.

יעל כהן-פארן: מאחר שהנושא עלה רק בדיון האחרון תוך כדי הדיון, לא היה לנו זמן לערוך בדיקות.

יעל כהן-פארן: זה היה ממש בהליכה.

דוד אמסלם: מה ההסתייגות?

יעל כהן-פארן: אני רוצה לנמק.

יעל כהן-פארן: עשינו בדיקה ובבדיקה מצאנו ששירות בתי הסוהר והמשרד לביטחון פנים לא הגישו בשנים האחרונות תכניות כלשהו למוסדות התכנון, למעט במחוז הצפון, לאשכול מגידו שביחס אליו מקודמת תכנית מתאר ארצית עם הוראות מפורטות, ומחוז הדרום, לכלא נפחא, אושרה בשנת 2006 בוועדה המחוזית תכנית הרחבה.

יעל כהן-פארן: אפשר לציין גם את מתקן השהייה חולות שקודם ואושר בהליך מהיר במועצה הארצית לתכנון ובנייה.

יעל כהן-פארן: היום המועצה הארצית לתכנון ובנייה עורכת עבודה מקיפה לעדכון תכנית המתאר הארצית של בתי הסוהר, תמ"א 24.

דוד אמסלם: אני רוצה לעצור את זה.

דוד אמסלם: מה ההסתייגות?

יעל כהן-פארן: הנה, אני מגיעה.

דוד אמסלם: הדיון כבר הסתיים.

דוד אמסלם: מה ההסתייגות?

יעל כהן-פארן: אני אומר לך למה אני עכשיו מנמקת.

דוד אמסלם: אין צורך לנמק.

דוד אמסלם: תקריאי את ההסתייגות.

יעל כהן-פארן: אני אסביר לך למה יש צורך לנמק.

יעל כהן-פארן: בגלל שבדיון הקודם זה רק עלה ולא היה לי אפילו זמן לעשות בדיקה.

יעל כהן-פארן: לא היה לי זמן להתייחס בצורה רצינית ומשמעותית לעניין בתי הסוהר.

יעל כהן-פארן: אני רק אוסיף משפט.

יעל כהן-פארן: בסדר?

דוד אמסלם: טוב.

יעל כהן-פארן: בנסיבות האלה שגם עושים עריכה מחדש של תמ"א 24 לבתי סוהר וגם אנחנו לא מוצאים שמוסדות התכנון הרגילים לא דנים כראוי בתכניות לבתי סוהר או לא פועלים לקדם אותם.

יעל כהן-פארן: אני לא רואה הצדקה להעביר תחום התכנון הזה לסמכות ה-ות"ל.

יעל כהן-פארן: הוועדה, כמו שאמרנו כבר, היא ועדה ברוב מוחלט מובטח לשלטון המרכזי והיא עוקפת הליכי תכנון בהם מעורבים השלטון, גם המוניציפאלי.

יעל כהן-פארן: לא בהכרח הוועדה הזאת יעילה יותר מבחינת הליכי התכנון שבה לעומת ועדה מחוזית או ארצי.

דוד אמסלם: ולכן, מה ההצעה?

יעל כהן-פארן: ולכן, הסעיפים יתוקנו.

יעל כהן-פארן: סעיף 1(1) המוצע, הסעיף יימחק.

יעל כהן-פארן: סעיף 1(2)(2) המוצע, גם הוא יימחק.

דוד אמסלם: תודה.

<תומר רוזנר: יש עוד שלושה נושאים שצריך לדבר עליהם.

דוד אמסלם: איזה?

<תומר רוזנר: בדיון הקודם ביקש יושב ראש הוועדה ממשרדי התיירות, מינהל התכנון ושאר הגורמים לבדוק את הנושא של הכללת אזורי תעשייה בנושא של הצבת משרדים לתיירות.

דוד אמסלם: מה שדיברנו עכשיו.

<תומר רוזנר: מה עמדת הממשלה בסופו של דבר?

אביגדור יצחקי: הם רוצים את התיירות.

אביגדור יצחקי: אין לנו בעיה עם זה.

אביגדור יצחקי: אנחנו רוצים גם - - -

<תומר רוזנר: כולל אזורי תעשייה.

אביגדור יצחקי: אנחנו רוצים גם מעונות סטודנטים.

דוד אמסלם: מה שמעלה עכשיו אביגדור זה מעונות סטודנטים.

אביגדור יצחקי: גם להם אין בעיה.

דוד אמסלם: ודיור מוגן.

דוד אמסלם: יש לנו בעיה עם זה?

יעל כהן-פארן: זה גם נושא חדש.

<רוסלאן עותמאן: יש בעיה עם זה.

יעל כהן-פארן: מביאים לכאן נושא חדש, שהיועץ המשפטי מגיע לוועדת כנסת ואומר, נכון, היא צודקת, זה נושא חדש, מגיע היושב ראש ואומר לא, ואז מצביעים וזה יורד.

יעל כהן-פארן: בסדר.

יעל כהן-פארן: זה היה על בתי הסוהר אבל גם כאן זה נושא חדש.

דוד אמסלם: הבנתי.

דוד אמסלם: משרד המשפטים מתנגד.

דוד אמסלם: הם טוענים נושא חדש.

דוד אמסלם: זה מעכב אותנו כרגע.

דוד אמסלם: בוא נתקדם.

דוד אמסלם: אני אולי אפצל את זה.

דוד אמסלם: יש אופציה לפצל את זה?

<תומר רוזנר: את מעונות הסטודנטים ותיירות?

דוד אמסלם: כן.

<תומר רוזנר: להשאיר את התיירות ולפצל את מעונות הסטודנטים?

דוד אמסלם: כן.

<תומר רוזנר: כן.

<תומר רוזנר: במסגרת הפיצול יהיה אפשר לדון בזה.

דוד אמסלם: בסדר.

דוד אמסלם: מה הנושא השני?

<תומר רוזנר: נושא השני, הוראות המעבר.

<תומר רוזנר: אנחנו נבקש להקריא את הוראות המעבר כפי שסוכמו בוועדה.

<רונית שיפר: בעמוד 7, בסעיף 15, הוראת מעבר.

<רונית שיפר: לעניין חישוב תקופות הכהונה – זאת הבהרה בלבד – יראו חבר מוסד תכנון וחבר ועדת הערר לפיצויים והיטלי השבח שמונה לתפקיד ערב יום תחילתו של חוק זה למעט יושב ראש ועדת ערר כאילו מונה לראשונה ביום תחילתו של חוק זה.

<רונית שיפר: ואולם, תקופת הכהונה לפי סעיף 12א(ב)(1) לחוק העיקרי כנוסחו בחוק זה של יושב ראש ועדת ערר שמונה לתפקיד ערב יום תחילתו של חוק זה, תימנה מיום מינויו.

<רונית שיפר: (1) על אף הוראות סעיף 149א(4) לעניין תכנית מתאר ארצית או תכנית מתאר מחוזית שאושרה ערב יום התחילה, רשאית המועצה הארצית, באישור הממשלה, להחליט לעניין מגורים כי הקלה או השימוש החוגר אינם דורשים את אישורה ובלבד שהתקיימו בתכנית כאמור כל אלה: ניתן להוציא מכוח התכנית היתר או לבצע עבודות בלא צורך באישורה של תכנית נוספת טרם מתן ההיתר או ביצוע העבודה.

<רונית שיפר: לתכנית מצורף תסריט של השטח שעליו היא חלה והשטח בו מתקיימות הוראות פסקה (1).

<רונית שיפר: התכנית אינה חלה על כל שטח מרחב התכנון המקומי או על כל שטחה של רשות מקומית.

<רונית שיפר: (2) החלטה כאמור בפסקה (1) תפורסם ברשומות.

<תומר רוזנר: זאת הבהרה של הנושא של הוראות מעבר לגבי החלטות המועצה הארצית.

דוד אמסלם: נושא השלישי.

<תומר רוזנר: הנושא השלישי, הוא המרכזי, נושא מכוני הבקרה.

<תומר רוזנר: לגבי מכוני הבקרה, כיוון שכרגע אין בעצם הסדר ברור לגבי התפעול של מכוני הבקרה עם בקרים או בלי בקרים מורשים, בעצם מה שאנחנו מציעים זה לדחות את התחילה בתקופה, שאני מבין שהם רוצים חודשיים או שלושה, ותכף תאמרו כמה אתם רוצים.

<תומר רוזנר: מה שתחליטו.

<תומר רוזנר: שלושה חודשים או חודשיים.

<תומר רוזנר: מבקשים כאן לאפשר לשר האוצר לדחות את כל האופרציה של מכוני הבקרה בחודשיים או שלושה.

דוד אמסלם: מה שאתה מחליט.

דוד אמסלם: מה נוח לך?

<קריאה: חודשיים.

אביגדור יצחקי: מה שתחליטו.

אביגדור יצחקי: חודשיים או שלושה.

דוד אמסלם: חודשיים.

<תומר רוזנר: לא.

<תומר רוזנר: זה לא טוב.

דוד אמסלם: שלושה חודשים.

<קריאה: חודשיים.

דוד אמסלם: שלא יבואו עוד פעם.

<קריאה: עדיף שלושה חודשים.

שלושה חודשים.

<תומר רוזנר: אנחנו נקריא את הסעיף הרלוונטי.

דוד אמסלם: גברתי, אני הולך עכשיו להצבעה.

דוד אמסלם: הדיון הסתיים.

<רונית שיפר: תיקון חוק התכנון והבנייה (תיקון מס' 101), תחילה ודיווח לכנסת 14.

<רונית שיפר: (א) בחוק התכנון והבנייה (תיקון מס' 101), התשע"ד-2014, בסעיף 81ז – שימו לב, יש כאן תיקון מהנוסח שפורסם בעקבות מה שנאמר – אחרי שנתיים יבוא "ושלושה חודשים".

<קריאה: אי אפשר חודשיים?

<רונית שיפר: הוחלט על שלושה חודשים.

<רונית שיפר: (ב) תחילתו של סעיף זה ביום י"ד בטבת התשע"ח, ה-1 בינואר 2018.

<רונית שיפר: אתם רוצים לשנות גם את מועד הדיווח?

<תומר רוזנר: בהתאם.

דוד אמסלם: כן, בהתאם.

<רונית שיפר: (ג) אחרי חודש וחצי מיום התחילה כאמור בסעיף קטן (ב) ימסור שר האוצר לוועדת הפנים והגנת הסביבה של הכנסת דיווח על ההתקדמות ביישום הוראות החוק העיקרי לעניין מכוני הבקרה ובכלל זה מידת מוכנותם של מכוני הבקרה לביצוע תפקידם לפי הוראות אלה.

<תומר רוזנר: עכשיו אנחנו עוברים להצבעות.

אביגדור יצחקי: רגע.

אביגדור יצחקי: יש לנו את סעיף 12.

דוד אמסלם: מה אומר סעיף 12?

אביגדור יצחקי: יש שם בעיה גם להגנת הסביבה וגם לנו, שיהיה כתוב לפי דין.

אביגדור יצחקי: לפי דין זאת גם חקיקה, זאת גם תכנית, זה הכול.

דוד אמסלם: על מה מדובר?

דוד אמסלם: פעם ראשונה אני שומע את זה.

<תומר רוזנר: תסביר מה אתם רוצים.

יעל כהן-פארן: מה הבעיה?

יעל כהן-פארן: אסור שזה יודגש שזה לפי דין כי זה ברור שזה צריך להיות לפי דיון.

יעל כהן-פארן: לא?

אביגדור יצחקי: לא.

דוד אמסלם: חבר'ה, אני רוצה לעבור להצבעות.

יעל כהן-פארן: הכול צריך להיות לפי חוק.

<תומר רוזנר: בתקופת הביניים ביקשה הממשלה בהצעת החוק הממשלתית לאפשר לשר האוצר לתת רישיונות למכוני בקרה גם אם אין בהם את כל הבקרים המורשים.

<תומר רוזנר: הוועדה לא הסכימה לכך בטענה שלא מתקבל על הדעת שאנשים שיתחילו ללכת למכון בקרה, יצטרכו להמשיך ללכת לאותם גורמים מאשרים.

<תומר רוזנר: לכן הצענו כאן איזשהו הסדר ביניים שבעצם מאפשר לאותם גורמים לא ללכת למכון הבקרה.

<תומר רוזנר: ההסדר הזה כנראה לא מקובל על הממשלה.

אביגדור יצחקי: לא.

אביגדור יצחקי: זה בסדר.

אביגדור יצחקי: הוולנטרי, הורדנו את זה.

דוד אמסלם: שחר, תסביר לנו.

<שחר סולר: אנחנו מבינים את הסיבה ואת הרצון לאפשר למכוני הבקרה בלי בקרים מסוימים.

<שחר סולר: הבעיה שההגדרה לפי דין היא יוצרת בלגן בזה שהסמכויות שלנו, ולא רק שלנו, של המשרד להגנת הסביבה, הם שאובים גם מדינים וגם מתכניות.

<שחר סולר: לכן זה לא פותר שום דבר.

דוד אמסלם: מה אתה רוצה שנרשום?

<שחר סולר: שזה יהיה לפי נושא.

<שחר סולר: למשל, מגורים, אין לנו בעיה כי במגורים יש פחות סוגיות.

דוד אמסלם: מה אתה רוצה שנכתוב?

<שחר סולר: שזה יהיה לפי שימוש.

<תומר רוזנר: מה זה לפי שימוש?

<שחר סולר: אני לא יודע.

<שחר סולר: הניסוח המשפטי, אני לא יודע.

דוד אמסלם: אנחנו עכשיו מצביעים.

דוד אמסלם: מה אתה רוצה שיהיה כתוב?

<שחר סולר: המהות צריכה להיות שזה לפי שימוש.

<שחר סולר: מגורים למשל, אין בעיה.

<שחר סולר: אבל אם זה לפי דין או תכנית, זה יוצר בלגן כי כל הבקרים יצטרכו להיות כל הזמן ולא ניתן יהיה להחליף מכוני בקרה.

<תומר רוזנר: אני אסביר.

<תומר רוזנר: הנושא הזה לא סגור ולא מבושל.

<תומר רוזנר: אין את הבסיס העובדתי.

<תומר רוזנר: יש מחלוקת עובדתית בשאלה כמה תכניות וכמה אישורים שהם מחוץ לחוק התכנון והבנייה נדרשים.

<תומר רוזנר: לא קיבלנו נתונים לא מהמשרד להגנת הסביבה, לא ממשרד הבריאות ולא ממשרד האוצר.

<תומר רוזנר: לכן אני מציע שהנושא הזה לא יוכרע בשלב הזה.

<תומר רוזנר: אני מציע לוועדה שהיא לא תכריע בנושא הזה בשלב הזה.

<תומר רוזנר: במסגרת אותם שלושה חודשים תיערך עבודת מיפוי שהייתה צריכה להיערך לפני ארבע שנים.

<תומר רוזנר: כמובן שאם תהיה עבודת ההכנה הזאת מוכנה לפני, אפשר יהיה להביא את זה לפני.

<תומר רוזנר: בשלב הזה לפצל את הסעיף הזה ולא להכריע בו.

<תומר רוזנר: זאת ההצעה שלי.

דוד אמסלם: מה הניסוח שאתה מציע?

דוד אמסלם: תקריא.

דוד אמסלם: רבותיי, אני לא אוהב את מה שקורה כאן.

דוד אמסלם: אתם פתחתם דיון מחדש.

דוד אמסלם: בא לי עכשיו לקום ולהשאיר את החוק כך.

דוד אמסלם: אני גייסתי את כל העולם, כל אחד הגיע מהוועדה שלו.

דוד אמסלם: עוד שתי דקות ואין כאן הצבעה.

<קריאה: אבל מה אנחנו יכולים לעשות?

<קריאה: יש בעיה.

יעל כהן-פארן: צריך לעשות דיון יותר רציני בחוק הזה.

דוד אמסלם: בני, תקריאו לי ואני חותך את העניין לכאן או לכאן, וזהו.

יעל כהן-פארן: אדוני היושב ראש, אתה צודק.

יעל כהן-פארן: יש כאן בעיה.

יעל כהן-פארן: איך שהליך החקיקה כאן מתנהל, הכול כאן חאפ-לאפ.

דוד אמסלם: יעל, אל תפריעי לי.

יעל כהן-פארן: אני לא מפריעה.

יעל כהן-פארן: אני מעירה.

דוד אמסלם: אל תעירי לי.

<בני ארביה: סעיף 12, בסעיף 158טו לחוק העיקרי, אחרי סעיף קטן (ד) יבוא: "(ה) על אף הוראות סעיף קטן (ד) בתקופה שמיום ה-1 לינואר 2018 עד ה-31 לדצמבר 2021, רשאי שר האוצר לתת רישיון למכון לבקרה מסוג שיקבע להפעיל ולשמש מכון בקרה אף אם לא פועלים בשירותו כל הבקרים המורשים לעניין גורם מאשר המנויים בסעיף 158כא, וזאת לאחר שהתייעץ עם השר הממונה על אותו גורם מאשר.

<בני ארביה: (ו) ניתן רישיון למכון בקרה שלא פועלים בשירותו כל הבקרים המורשים המנויים בסעיף 158כא, כאמור בסעיף קטן (ה), והוגשה לרשות הרישוי בקשה להיתר שלגבי נדרש אישורו של גורם מאשר המנוי בסעיף 158כא ושלא קיים במכון בקרה בקר מורשה לעניין אותו גורם מאשר, רשאי מגיש הבקשה להיתר, בעת הגשת הבקשה, לבקש כי לא תחול לגבי אותה בקשה להיתר חובת בדיקת מכון בקרה.

<בני ארביה: בחר כאמור, לא יחולו לגבי אותה בקשה להיתר הוראות סעיפים 145ב(3), 157ב, 158יח(ב), 158כג(א) ו-261ה(3)(א) לחוק.

<בני ארביה: בסעיף 158כא(א), בתחילתו יבוא "מבלי לגרוע מהאמור בסעיף 158טו(א)(ה)"".

<בני ארביה: עוד תיקון אחד.

<בני ארביה: מה שהוועדה הקריאה לגבי שלושת החודשים, אם זה יישאר כך, זה אומר שכל סוגי הבקשות להיתרים צריכים להגיע למכון בקרה בעוד שלושה חודשים.

<בני ארביה: זאת לא הייתה הכוונה.

<בני ארביה: לכן ההצעה שלנו היא כזאת: "בחוק התכנון והבנייה, תיקון 101, התשע"ד-2014, בסעיף 81ז, האמור בו יסומן (א) ובמקום שנתיים יבוא ארבע שנים ואחריו יבוא - - -

יעל כהן-פארן: ארבע שנים במקום שלושה חודשים?

<תומר רוזנר: אפילו אתנו לא ידברו על הדבר הזה שאתה מביא עכשיו.

יעל כהן-פארן: בואו נעצור את החקיקה הזאת.

דוד אמסלם: אביגדור, תראה מה קורה כאן.

דוד אמסלם: רבותיי, אני עוצר את הדיון.

דוד אמסלם: אני לא אעשה הצבעה.

יעל כהן-פארן: אנחנו אפילו לא רואים מה כתוב שם.

אביגדור יצחקי: סעיף 12.

יעל כהן-פארן: זה אפילו לא מונח מול עינינו.

יעל כהן-פארן: הוא הקריא עכשיו משהו שהוא כל כך שונה מהנוסח של הוועדה.

יעל כהן-פארן: אנחנו לא יכולים להצביע כך.

דוד אמסלם: לגבי סעיף 12, מה שהוא הקריא.

<תומר רוזנר: מבחינתנו זה אפשרי.

<תומר רוזנר: המשמעות היא, שהוועדה תבין מה המשמעות, שבעצם ניתנת כאן יד חופשית לשר האוצר להפוך את מכוני הבקרה כמעט לוולנטריים כי הוא יכול מחר להחליט שנציג כבאות לא יהיה, נציג הגנת הסביבה לא יהיה, נציג הג"א לא יהיה, נציג משרד הבריאות לא יהיה ואז בעצם ניתנת למבקש ההיתר הברירה לבחור אם ללכת למכון הבקרה או לא ללכת אליו.

<תומר רוזנר: אם זה מה שהממשלה מבקשת, אנחנו לא מתנגדים.

דוד אמסלם: זה בדיוק מה שתומר אמר.

דוד אמסלם: אם הממשלה מבקשת את זה, בסך הכול הממשלה הביאה את כל הנושא של מכוני הבקרה.

דוד אמסלם: זאת לא יוזמה שלי.

יעל כהן-פארן: זה מחטף.

דוד אמסלם: את יכולה לא להצביע.

דוד אמסלם: הכול בסדר.

יעל כהן-פארן: אני אצביע נגד אבל אני לא מבינה איך הוועדה מוכנה לקבל את זה בשנייה האחרונה לפני שאנחנו מגיעים להצבעה.

דוד אמסלם: יעל, רק רגע.

יעל, אפשר לחשוב שעד עכשיו חשבת להצביע בעד.

יעל כהן-פארן: אתה מבין על מה אתה מצביע?

דוד אמסלם: אני מבקש לחלק את הנוסח.

דוד אמסלם: אני רוצה עכשיו לעבור להצבעות.

יש בזה הגיון.

יעל כהן-פארן: עוד לא ראינו את הנוסח מול העיניים וכבר הולכים להצבעות?

דוד אמסלם: יעל כהן פארן, אם תפריעי, אני אוציא אותך.

יעל כהן-פארן: תוציא אותי.

דוד אמסלם: אני קורא לסדר פעם ראשונה.

יעל כהן-פארן: בסדר.

<תומר רוזנר: אנחנו נצביע בהתחלה על הפיצולים.

<תומר רוזנר: הצעות לפיצול הסעיפים מתוך הצעת החוק כדי להביאם בנפרד במסגרת דיון נפרד.

<תומר רוזנר: הפיצול הראשון הוא סעיפים 5 עד 7 העוסקים בנושא ועדות ערר נוספות באותו מחוז.

<תומר רוזנר: הנושא הזה לא נסגר עדיין וצריך עוד לדון בו.

<תומר רוזנר: לכן בעצם יושב ראש הוועדה הציע לפצל אותו.

דוד אמסלם: מי בעד הפיצול של סעיפים 5 עד 7?

דוד אמסלם: מי נגד?

דוד אמסלם: מי נמנע?

דוד אמסלם: בעד פיצול סעיפים 5 עד 7 – רוב

דוד אמסלם: הפיצול נתקבל.

דוד אמסלם: הפיצול אושר.

<תומר רוזנר: הנושא השני הוא פיצול של סעיף 8(2) בנושא ועדות מרחביות מיוחדות שיש בהן מועצה מקומית גדולה מסוימת.

<תומר רוזנר: גם כאן עדיין נדרשת עבודת הכנה נוספת.

דוד אמסלם: מי בעד הפיצול?

דוד אמסלם: מי נגד?

דוד אמסלם: מי נמנע?

דוד אמסלם: בעד פיצול סעיף 8(2) – רוב

דוד אמסלם: הפיצול נתקבל.

דוד אמסלם: הפיצול אושר.

<תומר רוזנר: עכשיו אנחנו עוברים להסתייגויות.

דב חנין: לפני ההסתייגויות, יש לי הצעה לעוד פיצול אחד.

דב חנין: במשפט, אדוני היושב ראש.

אביגדור יצחקי: פיצלת את המגורים?

דוד אמסלם: עוד לא.

<תומר רוזנר: אי אפשר לפצל את זה כך.

<תומר רוזנר: זה נשאר על השולחן.

אתה יכול להוסיף בפיצול.

<תומר רוזנר: אתה יכול להוסיף.

כשיהיה דיון בפיצול, אתה יכול להוסיף את זה על הקיים.

<קריאה: מבקשים להשמיט את המילה תעשייה.

<קריאה: סוכם בדיון הקודם ונבקש להשמיט את המילה תעשייה.

<קריאה: מקובל עלינו.

<קריאה: בסדר.

דוד אמסלם: בסדר.

דוד אמסלם: מה שאתה מבקש לדיון הקודם, אתה מתעקש אבל עכשיו אתה מביא לי רשימה.

דוד אמסלם: פעם אחרונה שזה קורה כך.

דוד אמסלם: אני יודע מה אני אומר.

דוד אמסלם: אני מבקש להמשיך.

דב חנין: יש לי הצעה לפיצול נוסף.

דב חנין: אני מציע לפצל את סעף 12 שהוא מאוד מאוד מבולבל וכאוטי.

יעל כהן-פארן: עוד לא ראינו אותו.

דב חנין: אנחנו תכף נראה אותו.

דב חנין: אני אומר ממה שהוקרא כאן.

דב חנין: זו הוראת מעבר שאפשר לחשוב עליה פעם נוספת.

דוד אמסלם: הבנתי.

דוד אמסלם: אנחנו מתקדמים.

<תומר רוזנר: נעבור להצבעה על ההסתייגויות.

יעל כהן-פארן: לא מצביעים על פיצול?

דוד אמסלם: לא.

<רונית שיפר: לסעיף 1, הסתייגות מספר 1.

<רונית שיפר: היא מופיעה אצלכם בנוסח המודפס.

<רונית שיפר: הסתייגות של קבוצת מרצ וקבוצת המחנה הציוני.

דב חנין: אנחנו מצטרפים להסתייגות הזאת.

דוד אמסלם: מי בעד ההסתייגויות של קבוצת מרצ, קבוצת המחנה הציוני והרשימה המשותפת?

דוד אמסלם: מי נגד?

דוד אמסלם: מי נמנע?

דוד אמסלם: בעד הסתייגויות לסעיף 1 – 4

דוד אמסלם: ההסתייגויות לא נתקבלו.

דוד אמסלם: ההסתייגויות לא התקבלו.

דב חנין: אנחנו מצטרפים לכל ההסתייגויות.

<רונית שיפר: לסעיף 2, הסתייגות של קבוצת מרצ, קבוצת המחנה הציוני והרשימה המשותפת.

דוד אמסלם: מי בעד הסתייגות מספר 2?

דוד אמסלם: מי נגד?

דוד אמסלם: מי נמנע?

דוד אמסלם: בעד הסתייגויות לסעיף 2 – 4

דוד אמסלם: ההסתייגויות לא נתקבלו.

דוד אמסלם: ההסתייגויות לא התקבלו.

<רונית שיפר: הסתייגות לחלופין, לסעיף 2 של אותן קבוצות – מרץ, המחנה הציוני והרשימה המשותפת.

דוד אמסלם: מי בעד ההסתייגות החלופית?

דוד אמסלם: מי נגד?

דוד אמסלם: מי נמנע?

דוד אמסלם: בעד הסתייגויות החלופית – 4

דוד אמסלם: ההסתייגויות לא נתקבלו.

דוד אמסלם: ההסתייגות לא התקבלה.

<רונית שיפר: לסעיף 3, אין הסתייגויות.

<רונית שיפר: לסעיף 4, הסתייגות מספר 3 של קבוצת מרצ, המחנה הציוני והרשימה המשותפת.

דוד אמסלם: מי בעד ההסתייגויות?

דוד אמסלם: מי נגד?

דוד אמסלם: מי נמנע?

דוד אמסלם: בעד ההסתייגויות לסעיף 4 – 4

דוד אמסלם: ההסתייגויות לא נתקבלו.

דוד אמסלם: ההסתייגויות לא התקבלו.

<רונית שיפר: לחלופין, לאותו סעיף.

דוד אמסלם: מי בעד לחלופין לאותו סעיף?

דוד אמסלם: מי נגד?

דוד אמסלם: מי נמנע?

דוד אמסלם: בעד ההסתייגות לחלופין – 4

דוד אמסלם: ההסתייגויות לא נתקבלו.

דוד אמסלם: ההסתייגות לא התקבלה.

<רונית שיפר: לסעיף 5, הסתייגות של קבוצת מרצ, המחנה הציוני והרשימה המשותפת, שהסעיף יימחק.

דוד אמסלם: מי בעד ההסתייגות?

דוד אמסלם: מי נגד?

דוד אמסלם: מי נמנע?

דוד אמסלם: בעד הסתייגות לסעיף 5 – 4

דוד אמסלם: ההסתייגויות לא נתקבלו.

דוד אמסלם: ההסתייגות לא התקבלה.

<רונית שיפר: אין עוד הסתייגויות.

יעל כהן-פארן: אפשר להוסיף, מאחר שסעיף 12 שונה עכשיו, אני מבקשת למחוק את סעיף 12.

<תומר רוזנר: סעיף 12 מונח בפני החברים?

יעל כהן-פארן: כן.

דוד אמסלם: זאת ההסתייגות שלך?

יעל כהן-פארן: כן.

דוד אמסלם: מי בעד ההסתייגות שהוגשה עכשיו, של המחנה הציוני והרשימה המשותפת למחיקת סעיף 12?

דוד אמסלם: מי נגד?

דוד אמסלם: מי נמנע?

דוד אמסלם: בעד ההסתייגות לסעיף 12 – 4

דוד אמסלם: ההסתייגויות לא נתקבלו.

דוד אמסלם: ההסתייגות לא התקבלה.

דוד אמסלם: אני יכול להצביע על כל החוק?

<תומר רוזנר: כן.

<תומר רוזנר: אני רק מפנה את תשומת הלב שבנוסח המודפס שבפניכם נשמט תיקון לסעיף 151 אבל הוא מופיע באיי-פדים.

<רונית שיפר: גם בנוסח המודפס.

<רונית שיפר: בנוסח שפורסם לא מופיע התיקון לסעיף 151 שהוקרא ונדון בדיון הקודם.

<רונית שיפר: הטעות תוקנה וזה מופיע בנוסח המודפס ובאיי-פדים.

<תומר רוזנר: מה שמופיע בפניכם כרגע, כולל את הדבר הזה.

דוד אמסלם: מי בעד הצעת החוק כולל כל השינויים שהצענו?

דוד אמסלם: מי נגד?

דוד אמסלם: מי נמנע?

דוד אמסלם: בעד הצעת חוק התכנון והבנייה (תיקון מס' 117), התשע"ז-2017 - 9

דוד אמסלם: נמנעים – אין הצעת החוק נתקבלה.

דוד אמסלם: תודה רבה.

דוד אמסלם: הצעת החוק אושרה.

דוד אמסלם: אני קובע שהחוק מבחינת הוועדה עבר.

דוד אמסלם: תודה רבה לכולם.